
Ministru kabineta noteikumi Nr. 152
Rīgā 2026. gada 24. martā (prot. Nr. 16 12. §)
Grozījumi Ministru kabineta 2025. gada 11. februāra noteikumos Nr. 98 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1.pasākuma "Sabiedrībā balstītu sociālo pakalpojumu pieejamības palielināšana" ceturtās kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2025. gada 11. februāra noteikumos Nr. 98 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1.pasākuma "Sabiedrībā balstītu sociālo pakalpojumu pieejamības palielināšana" ceturtās kārtas īstenošanas noteikumi" (Latvijas Vēstnesis, 2025, 31., 85., 140. nr.) šādus grozījumus:
· 1. Izteikt 4. punktu šādā redakcijā:
· "4. Pasākuma ceturtās kārtas ietvaros līdz 2029. gada 31. decembrim ir sasniedzams šāds programmas uzraudzības rādītājs: programmas iznākuma rādītājs – sociālās atstumtības riskam pakļautas personas, kuras ir saņēmušas sabiedrībā balstītus sociālos pakalpojumus, – 1876 personas."
· 2. Izteikt 8. punktu šādā redakcijā:
· "8. Pasākuma ceturtajai kārtai pieejamais kopējais attiecināmais finansējums ir 15 999 647 euro, tai skaitā Eiropas Sociālā fonda Plus finansējums – 13 599 699 euro un nacionālais līdzfinansējums – 2 399 948 euro, ko veido valsts un pašvaldību budžeta finansējums. Pašvaldību budžetu kā līdzfinansējuma avotu projektā plāno šo noteikumu 14.1. apakšpunktā minētie projektu iesniedzēji, savukārt valsts budžetu – šo noteikumu 14.2. apakšpunktā minētie projektu iesniedzēji."
· 3. Izteikt 12. punktu šādā redakcijā:
· "12. Minimālais vienā projektā iesaistāmo šo noteikumu 3.1. un 3.2. apakšpunktā minēto mērķa grupas personu skaits ir piecas personas, bet maksimālais – 50. Projekta attiecināmo izmaksu kopsummu aprēķina, reizinot projektā iesaistīto šo noteikumu 3.1. un 3.2. apakšpunktā minēto mērķa grupas personu skaitu ar indikatīvajām izmaksām vienai mērķa grupas personai, kas nepārsniedz 8526 euro. Projektā var iesaistīt arī lielāku šo noteikumu 3.1. un 3.2. apakšpunktā minēto mērķa grupas personu skaitu, ja netiek pārsniegta šo noteikumu 11. punktā minētā projekta maksimālā attiecināmo izmaksu kopsumma. Projektā šo noteikumu 17.1.2. apakšpunktā minētos pakalpojumus finansē vienai šo noteikumu 3.1. vai 3.2. apakšpunktā minētajai mērķa grupas personai paredzēto indikatīvo izmaksu ietvaros."
· 4. Izteikt 28. punktu šādā redakcijā:
· "28. Sabiedrībā balstītus sociālos pakalpojumus projekta kopējo attiecināmo izmaksu ietvaros var sniegt līdz projekta īstenošanas beigām, bet:
· 28.1. ne ilgāk kā 24 mēnešus vienai šo noteikumu 3. punktā minētajai mērķa grupas personai pasākuma ceturtās kārtas pirmās projektu iesniegumu atlases ietvaros;
· 28.2. ne mazāk kā 18 mēnešus un ne ilgāk kā 24 mēnešus vienai šo noteikumu 3. punktā minētajai mērķa grupas personai pasākuma ceturtās kārtas atkārtoto projektu iesniegumu atlašu ietvaros."
· 5. Papildināt ar 28.1 punktu šādā redakcijā:
· "28.1 Ja projektā iesaistītajām šo noteikumu 3.2. apakšpunktā minētajām mērķa grupas personām projekta īstenošanas laikā netiek atkārtoti noteikta invaliditāte vai ja tās ir sasniegušas 18 gadu vecumu, tām ir tiesības pabeigt individuālajā atbalsta plānā ietverto šo noteikumu 17.1.1. apakšpunktā minēto sociālās rehabilitācijas pakalpojumu un īslaicīgās aprūpes jeb atelpas brīža pakalpojuma izmantošanu, bet šo noteikumu 3.3. apakšpunktā minētajām mērķa grupas personām – šo noteikumu 17.1.2. apakšpunktā minēto sociālās rehabilitācijas pakalpojumu izmantošanu, nepārsniedzot šo noteikumu 28. punktā minēto sabiedrībā balstītu sociālo pakalpojumu sniegšanas termiņu."
· 6. Papildināt ar V nodaļu šādā redakcijā:
· "V. Noslēguma jautājums
· 36. Šo noteikumu 28.1 punktu piemēro un izmaksas attiecina no dienas, kad uzsākta šo noteikumu 17.1. apakšpunktā minēto sabiedrībā balstītu sociālo pakalpojumu sniegšana."

